
Către,




BIROUL PERMANENT AL




CAMEREI DEPUTAŢILOR
Vă înaintăm, alăturat, raportul suplimentar asupra propunerii legislative pentru declararea de rezervaţie arheologică şi bun de utilitate publică de interes naţional a unor zone din teritoriul localităţilor Sarmizegetusa, Mintia-Veţel şi a Complexului cetăţilor dacice din Munţii Orăştiei-Costeşti-Cetăţuie; Cetăţuia Înaltă; Ciocuţa; Costeşti-Blidaru; Faieragu; Vârful lui Hulpe; Feţele Alba; Grădiştea Muncelului; Piatra Roşie - judeţul Hunedoara, trimisă Comisiei pentru mediu şi echilibru ecologic cu adresa nr.Plx.434 din 15 octombrie 2012.
PREŞEDINTE,
av.dr.REMUS – ADRIAN BORZA

r a p o r t   s u p l i m e n t a r
asupra propunerii legislative pentru declararea de rezervaţie arheologică şi bun de utilitate publică de interes naţional a unor zone din teritoriul localităţilor Sarmizegetusa, Mintia-Veţel şi a Complexului cetăţilor dacice din Munţii Orăştiei-Costeşti-Cetăţuie; Cetăţuia Înaltă; Ciocuţa; Costeşti-Blidaru; Faieragu; Vârful lui Hulpe; Feţele Alba; Grădiştea Muncelului; Piatra Roşie - judeţul Hunedoara
În conformitate cu prevederile art.95 din Regulamentul Camerei Deputaţilor, republicat, Comisia pentru mediu şi echilibru ecologic a fost sesizată spre dezbatere în fond, în procedură obişnuită, cu propunerea legislativă pentru declararea de rezervaţie arheologică şi bun de utilitate publică de interes naţional a unor zone din teritoriul localităţilor Sarmizegetusa, Mintia-Veţel şi a Complexului cetăţilor dacice din Munţii Orăştiei-Costeşti-Cetăţuie; Cetăţuia Înaltă; Ciocuţa; Costeşti-Blidaru; Faieragu; Vârful lui Hulpe; Feţele Alba; Grădiştea Muncelului; Piatra Roşie - judeţul Hunedoara, trimisă cu adresa nr.Plx.434 din 15 octombrie 2012.
Propunerea legislativă are ca obiect de reglementare declararea ca rezervaţie arheologică şi bunuri de utilitate publică de interes naţional a zonelor ocupate de vestigii arheologice din localitatea Sarmisegetusa, Mintia-Veţel şi a Complexului cetăţilor dacice din Munţii Orăştiei - Costeşti - Cetăţuie, Cetăţuia înaltă, Ciocuţa, Costeşti-Blidaru, Faieragu, Vârful lui Hulpe, Feţele Alba, Grădiştea Muncelului, Piatra Roşie - judeţul Hunedoara, pentru lucrările de restaurare, consolidare, conservare şi punere în valoare a acestora, precum şi pentru lucrările publice de reabilitare a construcţiilor, echipamentelor şi infrastructurii.

Totodată, se propune înfiinţarea Comitetului de coordonare, cu rol în coordonarea acţiunilor întreprinse de autorităţile pe care le reprezintă pentru realizarea lucrărilor prevăzute şi de a propune Guvernului măsuri prin care să fie aplicată strategia de dezvoltare a zonei.
Senatul, în calitate de prima Cameră sesizată, a respins propunerea legislativă în şedinţa din data de 09 octombrie 2012.
La întocmirea prezentului raport, Comisia a avut în vedere avizul favorabil al Consiliului Legislativ (nr.354/25.04.2012), avizul favorabil al Comisiei juridice, de disciplină şi imunităţi (Pl-x.434/2012/22.10.2012), avizul negativ al Comisiei pentru buget, finanțe și bănci (330/13.02.2013), raportul initial de respingere al Comisiei pentru administraţie publică şi amenajarea teritoriului (nr.26/282/05.03.2013), precum şi avizele negative ale Guvernului(nr.5418/DRP/14.06.2013;nr.6540/DRP/07.06.2016;nr.871/MRP/24.02.2017).
În conformitate cu prevederile art. 61 din Regulamentul Camerei Deputaţilor, republicat, Comisia pentru mediu şi echilibru ecologic a examinat propunerea legislativă în şedinţa din 01 martie 2017.
Din numărul total de 16 membri ai Comisiei pentru mediu şi echilibru ecologic au participat la şedinţă  11 deputaţi.

La dezbaterea propunerii legislative a participat în calitate de invitat, în conformitate cu prevederile art.55 din Regulamentul Camerei Deputaţilor, republicat, domnul Alexandru Oprean, secretar de stat în cadrul Ministerului Culturii şi Identităţii Naţionale.
În urma dezbaterilor şi a opiniilor exprimate membrii Comisiei au hotărât, cu majoritate de voturi (10 voturi pentru şi 1 abţinere), respingerea propunerii legislative pentru declararea de rezervaţie arheologică şi bun de utilitate publică de interes naţional a unor zone din teritoriul localităţilor Sarmizegetusa, Mintia-Veţel şi a Complexului cetăţilor dacice din Munţii Orăştiei-Costeşti-Cetăţuie; Cetăţuia Înaltă; Ciocuţa; Costeşti-Blidaru; Faieragu; Vârful lui Hulpe; Feţele Alba; Grădiştea Muncelului; Piatra Roşie - judeţul Hunedoara.
Camera Deputaţilor este Camera Decizională potrivit prevederilor art.75 alineatele (1) şi (3) din Constituţia României, republicată şi ale art.92 din Regulamentul Camerei Deputaţilor, republicat.
În raport de obiectul şi conţinutul reglementării, propunerea legislativă face parte din categoria legilor ordinare.
	PREŞEDINTE,
	SECRETAR,

	av.dr.REMUS – ADRIAN BORZA
	PETRU FARAGO


Consilier parlamentar,
Andreea Negulescu

